cyanic-selkie/wikianc huggingface dataset:
Euklid
Elementer
Det store bidraget til Euklid er systematikken, med den stegvise oppbyggingen av en helhetlig teori, basert på et grunnleggende sett av postulater og definisjoner. Bruken av grunnbegreper er farget av vitenskapslæren til Aristoteles, som skilte skarpt mellom postulater og bruk av «allmenn innsikt» eller aksiomer. Aksiomer var betraktet som mer selvinnlysende utsagn, som alle ville være enig i. Postulater kunne være mindre opplagte og gjorde ikke krav på allmenn aksept, men ble tatt som forutsetning i en gitt undersøkelse. Det er vanlig å framstille Elementer som i bind I å inneholde fem postulater og fem «allmenne innsikter». Kildene er imidlertid ikke konsistente om dette, og noen kilder grupperer alle ti sammen. I nyere matematikk er det ikke vanlig å skille mellom «postulater» og «aksiomer».
Elementer er basert på syntese, ved alltid å bygge på kjente og beviste setninger, og fra disse utlede nye resultater. Der det har vært nødvendig for sammenhengen, har Euklid konstruert nye bevis, hvis rekkefølgen i verket har gjort at kjente bevis ikke har fungert. Respekt for tradisjonen viser seg ved at han tar med enkelte eldre resultat som ikke blir brukt videre i verket.
Anne av Storbritannia
Virke som dronning
Hun døde 49 år gammel under et raserianfall i det kongelige råd, etter å ha kastet ut sin lordkansler, jarlen av Oxford, for «fyll og mangel på folkeskikk». Legene omtalte dødsårsaken som apopleksi, det vil si et slag som de mente skyldtes gout on the brain (= gikt på hjernen). Hun var enke og barnløs, og det fantes ikke noe testamente fordi hun var så redd for å dø. Hennes kropp var så stor og oppsvulmet at den måtte bli gravlagt i Westminster Abbey i en stor, bortimot kvadratisk kiste.
Euklid
Elementer
Elementer var ikke et forsøk på å samle all tilgjengelig kunnskap, men en lærebok i matematikk, tenkt som en introduksjon til emnet.
Det greske navnet på Elementer er Stoikheion, et ord som kunne bety både «bokstaver i alfabetet», «geometriske former» og «byggesteiner». Euklid er ofte omtalt som stoikheiotes istedenfor ved navn, det vil si som «forfatter av Elementer». Flere greske matematikere hadde gitt ut verk med samme navn før Euklid, men ingen av disse verkene er bevart. Platon brukte ordet stoikheion ofte, om en type grunnleggende kosmologiske elementer som bygger opp alle ting.
Andre verk
I tillegg til Elementer har en bevart flere andre av Euklids verk:
I tillegg kjenner en flere verk av Euklid av omtale, men dette er verk som ikke er bevart i dag:
Verkene Porismata og Flatepunkt skal ha inngått i en samling omtalt av Proklos og Pappos som «Analysens skattkiste». Også verk av Aristaios og Appolonios skal ha vært inkludert i denne samlingen. Ifølge Pappos skal samlingen ha vært spesiell verdifull for alle som ønsket å løse problemer som involverte kurver.
Overlevering av verkene
Som tidligere nevnt var det en rekke matematikere som skrev kommentarverk til Euklids Elementer. Teon fra Alexandria (ca. 335-405 e.Kr.) reviderte Elementer, både språklig og innholdsmessig. I revisjonen fyller han ut steg i bevisene og ga alternative bevis. Det er Teons versjon som er bevart i de fleste greske fragmentene vi i dag har at verket.
Noen eldre kilder hevder at Boëthius (ca. 480-525) oversatte Euklid til latin. Det geometriske verket som i dag er kjent etter Boëthius, er imidlertid høyst sannsynlig satt sammen fra flere kilder på 1100-tallet. Verket inneholder et fåtall deler av de fire første bindene av Elementer. Tegn tyder på at den som laget sammensetningen, kan ha hatt tilgang til eldre oversettelser til latin, av uvisst opphav.
Den første trykte utgaven av Elementer ble gitt ut i Venezia i 1482. En fullstendig utgave på engelsk kom første gang i 1570, i oversettelse av Henry Billingsley. En viktig oversettelse til latin ble utført av Isaac Barrow i 1655, fulgt av en engelsk versjon i 1660. Barrow var professor ved universitetet i Cambridge.
François Peyrard (1760-1822) oversatte Elementer til fransk. Under arbeidet fant Peyrard i Vatikanet en versjon av Elementer som ikke inneholdt Teons revisjoner. Det er antatt at denne versjonen er eldre enn Teons. Versjonen er i dag omtalt bare som «P», til ære for finneren.
En nyere oversettelsen til engelsk ble gjort av Thomas Heath, gitt ut første gang i 1908.
En generell utfordring med Euklids verker har vært å forsøke å føre disse tilbake til originalversjonene. Oversettelser, tillegg og andre redigeringer gjør at verkene finnes i mange ulike utgaver.
Elementer som lærebok
Fram til 1200-tallet ble studiet av matematikk i Europa for en stor del neglisjert. Da de første universitetene ble grunnlagt i middelalderen, ble studiet av matematikk svært ofte en del av undervisningen. I de frie kunstene som var grunnlaget for undervisningen, inngikk aritmetikk og geometri. Euklids Elementer ble en viktig lærebok, men hvor mye som krevdes, kunne variere fra universitet til universitet. Undervisning basert på Elementer ble gitt i Wien (grunnlagt 1365), Heidelberg (1386) og i Køln (1388). Wien krevde gjennomgang av første bind for lavere grad, men kjennskap til de fem første bindene for å få lisens til å undervise. I Paris ble undervisning i geometri på 1300-tallet neglisjert, mens ved universitetet i Praha ble det til den høyere graden krevd at en hadde gjennomgått de seks første bindene av Elementer. I Oxford, midt på 1500-tallet, var studiet av de to første bindene obligatorisk.
Isaac Newton skal ha kjøpt sin første utgave av Elementer i 1662 eller 1663, og han startet matematikkstudiet i 1664.
Euklidsk geometri
Geometri basert på Euklids postulater i Elementer er i dag kalt euklidsk geometri. Ettertiden har erkjent at grunnlaget som Euklid la for geometrien, ikke er tilstrekkelig rigorøst. For å rette på dette, er det foreslått flere moderne versjoner av aksiomene for euklidsk geometri, blant annet av David Hilbert i 1899.
I planet begrenset Euklid seg i Elementer til studiet av punkt, linjer og sirkler, mens det i dag ikke ligger noen begrensning hvilke typer objekter en studerer i euklidsk geometri. I tradisjonen etter Euklid har en skilt mellom elementær geometri (punkt, linjer, sirkler) og høyere geometri (kjeglesnitt, transendentale kurver). Geometrisk konstruksjon er i elementær geometri begrenset til kun å omfatte konstruksjoner som lar seg gjennomføre med passer og linjal. Disse hjelpemidlene kan også bare brukes i overensstemmelse med Euklids postulater og kalles da euklidske hjelpemidler. Detaljer om hvordan disse reglene kom til å bli etablert er ikke kjent, men de ble praktisert før Euklid virket. Tradisjonen har knyttet opphavet til Platon, men det er tegn på at reglene var i bruk også før Platon. Platon mente at linjer og sirkler var mer ideelle objekter enn andre typer kurver.
Elementer fikk svært stor betydning for overføring av gresk matematikk til resten av Europa og for revitaliseringen av matematikk i middelalderen. Begrensningene som er innebygget i verket, var kanskje også et hinder for videreutvikling av nyere matematiske retninger. Carl Boyer spekulerer i om kanskje noen av Euklids verker som i dag er tapt, har hatt større betydning for utvikling av analytisk geometri, for eksempel Porismata og Flatepunkter.
Parallellpostulatet
Euklids fire første postulater ble lenge betraktet som selvinnlysende. Det femte, parallellpostulatet, skapte imidlertid hodebry og kontroverser. Mange matematikere var misfornøyd med dette postulatet og forsøkte enten å finne alternative formuleringer eller å bevise det ved hjelp av de fire første postulatene. Både Ptolemaios og Proklos forsøkte å finne et slikt bevis.
Diskusjonen om parallellpostulatet skulle forfølge matematikere i flere tusen år. Først med utviklingen av ikke-euklidsk geometrier i første halvdel av 1800-tallet ble det vist at postulatet ikke er nødvendig. Geometri basert kun på de fire første (reviderte) postulatene kalles nøytral geometri. Ved å erstatte parallellpostulatet, kan en definere alternative ikke-euklidske geometrier.
Fastminne
Fastminne eller flashminne (engelsk: flash memory) er betegnelsen på de transistorbaserte formene for minne som i dag brukes i mobiltelefoner, digitalkameraer og annen forbrukerelektronikk. Det er disse som lagrer f.eks. bildene i kameraet eller mobiltelefonen. Flashminne brukes dessuten i minnepinner (USB-minne), men også en del mp3-spillere har fastminne. Fastminner fins i mange størrelser, de er billige å produsere, og de har den egenskapen at de kan lagre data selv etter at strømtilførselen er slått av.
Teknologien bak fastminne ble utviklet av forskere ved Intel Corporation i 1988. Intel er fortsatt en av de store produsentene av fastminne, ved siden av AMD-Fujitsu, Toshiba og ST.
NOR-minnet
NOR-minnet kjennetegnes ved at det går raskt å lese data fra minnet (10–100 nanosekund), mens det tar lang tid å skrive data inn (1–10 millisekund).
Cable and Satellite International
Cable and Satellite International (forkortet CSI) er et internasjonalt teknologimagasin for kabel-, satellitt- og TV-industrien, basert i London. Magasinets målgruppe er ledere innen teknologi og finans og selskapsledelse i selskaper innen kringkasting, fjernsynskanaler, kabel-TV-selskaper og satellitt-TV.
Fastminne
NAND-minnet
Fordelen med NAND-minnet er at det tar mindre plass og er billigere å produsere enn NOR-minnet. De fleste digitalkameraer og mobiltelefoner i dag har minne som er basert på NAND-teknologi.
BN Americas
Business News Americas (forkortet BN Americas) er et latinamerikansk mediehus med fokus på business- og finansnyheter. BN Americas utgir 12 bransjeutgivelser på både spansk og engelsk, og tilbyr i tillegg rapporter, rangeringer av selskaper, benchmarks og annen forretningsinnsikt.
Sektorene som dekkes med egne utgivelser er: Bank, elektrisk kraft, IT, telekommunikasjon, transport, forsikring, metaller, gruvedrift, olje og gass, petrokjemi, vannsektoren, og privatisering.
Durham
Durham refererer som regel til:
Durham har også andre betydninger:
Andre stedsnavn
Tyskland
USA
Fellesaksjonen For Ulv
Fellesaksjonen For Ulv (FFU) ble opprettet i Østerdalen januar 2001 etter at staten hadde satt igang en jakt for å fjerne alle ni ulver i Atnaflokken. FFU ble formelt stiftet høsten 2001.
Blind Guardian
Blind Guardian er et speed/power metal-band fra Tyskland. Bandet startet rundt midten av 1980-tallet, og gikk da under navnet Lucifer's Heritage. Fra starten av var Blind Guardian inspirert av fantasistykker og fortellinger som Ringenes Herre, og tradisjonelle legender og eventyr. Blind Guardians musikk kan kalles klassisk power metal; Assault-gitarer og doble basstrommer, men har også et særpreg med sin "episke" musikkstil som drives fram hovedsakelig av Hansi Kürschs mektige vokal og André Olbrichs komposisjoner. I de siste årene har Blind Guardian gjennomgått visse forandringer og musikken har drevet mer i retning av det symfoniske, som man kan se av albumene Nightfall in Middle-Earth, A Night at the Opera og A Twist in the Myth. Deler av Blind Guardians fanskare har mislikt denne kursendringen, mens kritikerne og majoriteten av fansen er godt fornøyd med forandringen.
Pierre de Salvete Monteruc
Pierre de Salvete Monteruc (død 20. mai 1385) var en av den katolske kirkes kardinaler. Han var biskop av Pamplona i Spania.
Blind Guardian
Sammen med Jon Schaffer (leder og grunnleggeren av Iced Earth) har bandsangeren fra Blind Guardian, Hansi Kürsch, gått sammen om et prosjekt kalt Demons & Wizards.
Sequoyah County
Sequoyah County er et fylke i den amerikanske delstaten Oklahoma. Det ligger i den østlige delen av staten og det grenser mot Cherokee County og Adair County i nord, Le Flore County i sør Haskell County i sørvest og Muskogee County i vest. Det har også grense mot delstaten Arkansas i øst.
Blind Guardian
Diskografi
Lucifer's Heritage: Blind Guardian:
Carl Larsson
Carl Olof Larsson (født 28. mai 1853, død 22. januar 1919) var en svensk kunstmaler og tegner. Han var, og er, en av Sveriges mest populære kunstnere, særlig kjent for sine lyse, vakre akvarellmalerier av idyllisk hverdagsliv, men også for sine sikre portretter og historiske tablåer med svungne linjer og klare detaljer i dekorativ jugendstil.
Pierre de Salvete Monteruc
Han ble kreert til kardinal 23. desember 1356 av sin onkel pave Innocens VI.
Carl Larsson
Liv og kunstnerisk virksomhet
Carl Larsson ble født 28. mai 1853 i Gamla Stan i Stockholm og vokste opp i en fattig familie, men 13 år gammel ble han oppmuntret av sin lærer til å søke seg til Kungliga Konsthögskolan. For å betale for dette og forsørge seg selv måtte han arbeide, blant annet med retusjering for en fotograf, samtidig som han studerte.
I 1877 hadde han spart nok penger til å dra til Paris, som han vendte tilbake til i 1880. Sommeren 1881 besøkte han kunstnerkolonien Grèz-sur-Loing nær Fontainebleau, der han begynte å male akvareller av naturen rundt seg. Deretter så han etter motiver i sine nære omgivelser, for eksempel kona Karin Larsson-Bergöö som også var kunstner og den nyfødte datteren deres i Atelieridyll.
Guillaume de Farinier
Han ble kreert til kardinal 23. desember 1356 av pave Innocens VI.
Carl Larsson
Liv og kunstnerisk virksomhet
Familien flyttet til Sundborn i 1888, til et hus Karins far hadde gitt dem, og som paret innredet på kunstnerisk vis. Larsson begynte med å male familielivet igjen, og kona og de åtte barna er å se i tallrike dagligdagse situasjoner. Disse ble samlet i verket Ett hem i Dalarne (1897) som kom ut i store opplag og påvirket både innredning og håndverk i Sverige. Huset kalles i dag «Carl Larsson-gården» og er med sine bevarte interiører et populært turistmål. Det besøkes hvert år av rundt 60 000 mennesker.
Steffi Martin
Steffi Martin (senere Steffi Walter, født 17. september 1962 i Bad Schlema i Erzgebirgskreis i Sachsen, død 21. juni 2017 i Tyskland) var en østtysk aker som deltok i De olympiske vinterleker i 1984 i Sarajevo og 1988 i Calgary.
Martin ble olympisk mester i aking under Vinter-OL i 1984 i Sarajevo. Hun vant konkurransen i ener for damer foran sine landsmenn Bettina Schmidt og Ute Weiß.
Fire år senere, under Vinter-OL i 1988 i Calgary, vant hun sin andre olympiske tittel i aking, også denne gangen ble det østtysk trippel. Ute Oberhoffner-Weiß og Cerstin Schmidt fikk henholdsvis sølv- og bronsemedalje. Martin ble verdensmester i aking to ganger: 1983 i Lake Placid og 1985 i Oberhof, begge i ener for damer.
Carl Larsson
Liv og kunstnerisk virksomhet
I 1911 skisserte Carl Larsson Midvinterblot som han mente passet til den siste, gjenværende veggen i nasjonalmuseet. Det oppstod imidlertid strid da han krevde at maleriet skulle plasseres på veggen rett overfor Gustav Vasas intåg. Til sist ble maleriet refusert i 1916 og kom ikke på plass før i 1992. Refusjonen gjorde Larsson svært bitter over hvordan nemnda hadde behandlet ham.
Carl Larsson døde 22. januar 1919 i Falun.
Ett hem
Carl Larssons utgav boka Ett hem første gang i 1899. Den viser 26 akvareller fra hans eget hjem malt i perioden 1894 til 1898
Herman Bang
Herman Bang (født 20. april 1857, død 29. januar 1912) var en dansk forfatter.
Bakgrunn og virke
Far til Herman Bang var prest og gutten levde sine seks første år på en prestegård på Als; et miljø som han seinere gjenskapte i erindringsromanen Det hvide hus. At barndomstraktene gikk tapt under den dansk-tyske krigen i 1864, ble et traume som Bang kom tilbake til seinere i flere romaner. (området ble igjen en del av Danmark etter 1. verdenskrig, men det var etter at Bang var død)
Bangs store interesse og lidenskap hadde fra barndommen vært å opptre, og det var et hardt slag at han ikke ble opptatt som skuespilleraspirant ved teateret. I stedet ga han seg til å skrive små enaktere etter fransk mønster (proverb), og begynte å skrive reportasjer for avisene. Med sine skildringer fra alle lag av samfunnet brakte han den moderne reportasjeformen til Danmark.
Ved siden av reportasjer skrev han også om moderne litteratur og teater. I den første artikkelsamlingen, Realisme og realister, hevder han det synet at «Realismen er en Form, ikke en tendens». Her gikk han imot Georg Brandes' syn, som var blitt det rådende i samtiden. Bang prøvde seg senere som skuespiller, blant annet som Osvald i Gjengangere, men publikum og kritikere var ikke nådige mot det de oppfattet som en maniert og overdreven spillestil. Fiaskoen med Gjengangere i Bergen gjengis i erindringsboka Ti Aar. Han hadde større suksess som turnerende oppleser av egne tekster og foredragsholder. Livet ut kombinerte han opptredener i inn- og utland med journalistisk virksomhet, og han slo seg aldri til ro på ett sted.
Skjønnlitterært forfatterskap
Debutromanen  Haabløse Slægter  er tung av selvopplevd stoff. Den kan karakteriseres som en dekadanseroman, men er samtidig preget av naturalistisk determinisme.
Under sine mange reiser kom han i kontakt med mennesker ved samfunnets yttergrenser, og disse møtene brukte han som stoff til novellene i samlingen Ekscentriske Noveller fra 1885. I disse novellene utvikler han en ny, impresjonistisk skrivestil og scenisk framstillingsmåte, der han avstår fra å kommentere og resonnere over personenes handlinger, men viser dem fram i korte glimt og talende situasjoner. Den samme stilen viderefører han i samlingen Stille eksistenser fra 1886, som særlig kjennetegnes av en rekke inntrengende kvinneportretter.
Romanen Stuk kom i 1887, og skildrer et københavnerteater som blir ødelagt av direktørenes pengegriskhet og spekulasjonsiver. I Tine kommer han tilbake til Als og krigsnederlaget i 1864. Krigens påkjenninger ødelegger menneskenes moral, og det er kvinnene som må lide mest ved det.
Romanen Ludvigsbakke  fra 1896 har et gjennomgangsmotiv hos Bang: kvinnen som gir seg bort i tillit og kjærlighet, men sviktes av mannen, som alltid har andre og utenforliggende motiver.
Samfunnets fiendtlige innstilling til homofili gjorde at Bang måtte omskrive erotikken i normalerotiske forhold i romanene sine. Dette skjer f.eks. i kunstnerromanen Mikaël fra 1904.
Bangs siste roman, De uden Fædreland fra 1906, tar utgangspunkt i erfaringene som omflakkende kunstner. Den handler om den omreisende fiolinvirtuosen som må se at han blir detronisert av den unge og vitale Jens Lund – et portrett av Johannes V. Jensen.
Herman Bangs død
I nesten et århundre var Herman Bangs død i 1912 på et tog på vei fra Chicago til San Francisco et omdiskuteret mysterium. Hurtig bredte det seg rykter om at den kun 54-årige Bang var blitt utsatt for et mord, kanskje begått av togets personale. Andre og mere besindige skribenter og historikere holdt seg derimod til en redegørelse fra det amerikanske jernbaneselskapet baseret på togpersonalets egne udsagn at Bang var omkommet av naturlige årsaker.
Under alle omstendigheder ga den internationalt berømte forfatterens spektakulære død, hvor han var alene på en oplesningsturne på et tog i et fremmed land hvor han ikke snakket språket opphav til spekulasjoner og halvfiktive utgivelser. Klaus Manns novelle "Rejse til nattens ende" fra 1940 omhandlet hans død. Den danske forfatteren Dorrit Willumsen fabulerte over Herman Bangs siste dage i romanen "Bang" fra 1996. I 2009 utkom "Eines Dichters letzte Reise" i Tyskland med tekster av bl.a. forfatterne Friedrich Sieburg og Joachim Kersten hvor det ble spekulert om dødsårsak.
De virkelige omstændighetene omkring Herman Bangs død kom først for dagens lys i 2009, da journalisten og forfatteren Poul Pilgaard Johnsen i Weekendavisen offentliggjorde et til da ukjent brev, dateret 18. februar 1912. Det var fra journalist og opdagelsesreisende Frits Holm og sendt til Herman Bangs forlegger, Peter Nansen, på Gyldendal. Brevet befinner seg i Det Kongelige Bibliotek og inneholder en detaljert beretning om Bangs siste dager og timer på toget fortalt av en mann, som ledsagede ham på reisen. Han døde av naturlige årsaker. Herman Bang er gravlagt på Vestre kirkegård i København.
Kulturkanonen
Novellen Ved Vejen er tatt opp i den danske kulturkanonen under litteratur. I sin begrunnelse for valget av Ved Vejen sier Kanonutvalget blant annet:
Felix III
Felix III (død 22. september 530) var pave fra 526 til 530. Ettersom en tidligere pave ved navn Felix ble omdefinert til motpave, var det noe forvirring omkring rekkefølgen, og han er derfor også kjent som Felix IV.
Bakgrunn
Han var fra Samnium og var sønnen til en Castorius.
Etter at pave Johannes I ble drept av øst-goteren kong Theoderik den store den 18. mai 526, etterkom de som skulle velge den nye paven kongens krav og valgte kardinal Felix til pave. Siden Felix var kongens favoritt, gjorde dette at kongen skaffet kirken større fordeler.
Pave
Felix IV ble valgt nesten to måneder etter at Johannes I ble drept. Han var ved tiden for sin utnewvnelse til pave kardinalprest.
Han fikk godkjent at rettssaker mot geistlige skulle håndteres av paven. Han definerte kirkens lære om nåde og fri vilje som svar på et ønske om en motsetning til semi-pelagianismen i det sørlige Gallia. Pave Felix godkjente Caesarius av Arles' skrift om nåden og den fri vilje (De gratia et libero arbitrio) og sendte til de sørgalliske biskoper de capitula som i 529 ble promulgert som beslutninger på kirkemøtet i Arles.
Pave Felix mottok som gave fra Amalasuntha to gamle byggverk på Forum Romanum, nemlig Romulustempelet og det tilstøtende Templum sacrae urbis. Han omgjorde bygningene til en kirke viet til de hellige Kosmas og Damian. Den står der fremdeles.
Felix forsøkte å utpeke sin egen etterfølger: Bonifatius. Reaksjonen til senatet var å forby noen som helst diskusjon om en etterfølger til paven resten av hans liv; heller ikke å akseptere en nominasjon til samme stilling. Flertallet av de geistlige reagerte på Felix' forsøk på å få nominert Bonifatius, med å nominere Dioskur til pave, mot mindretallets nominasjon av Bonifatius.
Valget av Bonifatius ble utført i henhold til reglene, mens Dioskur ble regnet som motpave, og ble avsatt etter bare en måneds tid.
Ludvig Dybing
Carl Ludvig Dybing Jacobsen (født 1. februar 1853, død 1945) var en norsk frelsesarmeoffiser og en av stifterne av Frelsesarmeen i Norge. Han kom fra Høiland ved Sandnes.
Karriere
Dybing var sønn av Jacob Svendsen og Karen Pedersdatter. Familien emigrerte til Australia i 1875, der han traff Frelsesarmeen i Port Pirie. Ludvig Dybing ble etterhvert soldat i Frelsesarmeen og før han bestemte seg for å bli offiser. Han reiste da til Frelsesarmeens offisersskole i London, der han startet 10. september 1885. 30. april 1886 var han ferdig utdannet offiser og fikk graden løytnant.
Freslesarmeen i Norge
Da Frelsesarmeen startet i Norge i 1888 ble han tidlig sendt til Norge for å være med å starte opp arbeidet der. Straks etter at Frelsesarmeen var startet opp i Oslo, reiste Ludvig Dybing og stabsoffiser Jeanna Corneliussen til Stavanger for å forsøke å starte opp der, men dette mislykkes.
11. mars 1888 reiste Ludvig Dybing, sammen med kadettløytnant Andreas Kristoffersen for å starte opp Arendal menighet, som var den første Frelsesarmekorps som ble startet utenom Oslo. 1. desember 1888 startet de opp i Drammen, 21. mars 1889 i Tønsberg og 10. september 1889 på Rodeløkka. 6. august 1890 ble han leder for Laurvig korps i Larvik, 15. januar 1891 ble han korpsleder i Bergen og 14. august 1891 korpsleder i Fredrikshald korps i Halden.
Aleksandra Fedoriva
Aleksandra Fedoriva (russisk: Александра Андреевна Федорива; født 13. september 1988 i Moskva) er en russisk friidrettsutøver som konkurrerer i sprint og hekkeløp.
Ludvig Dybing
I England
21. oktober 1891 noterer Frelsesarmeens hovedkvarter at han har «resignert», som vanligvis betyr at han har sluttet, men det kan se ut til at han kan ha hatt en liten pause og dratt tilbake til England.
Aleksandra Fedoriva
Fedoriva deltok under junior-VM 2006 på 100 meter hekk, og endte på en fjerdeplass. I OL 2008 i Beijing deltok hun på 200 meter, men ble utslått allerede i semifinalen der hun endte sist i sitt heat.
Ludvig Dybing
I England
I 1894 giftet han seg med Clara i USA. De ble vidd av den amerikanske frelsesoffiseren Samuel Logan Brengle. I 1901 folketellingen i England står han oppført som «Salvation Army officer», gift med Clara, 28 år fra Kent, England. De bor i 1901 i Rotherham, Yorksire County i England.
Ludvig Dybing var under første verdenskrig med i Frelsesarmeens Red Shields arbeid blant soldatene. Han ble pensjonert fra dette arbeidet i 1931, da med rangen kommandant. Storparten av sin tjeneste hadde han i Storbritannia. Ved sin død var han medlem i Frelsesarmeen korps i St. Mary Cray i Kent.
Euklidsk geometri
Euklidsk geometri er et matematisk system tilskrevet den greske matematikeren Euklid fra Alexandria. Euklids bok Elementer var den første systematiske diskusjonen av geometri. Denne boken har vært en av de mest innflytelsesrike bøkene gjennom historien. Den var geometrilærebok i den vestlige verden i nærmere 2000 år.
Metoden gikk ut på å godta noen få aksiomer og deretter utrede flere teoremer fra disse aksiomene. Mange av Euklids resultater hadde allerede blitt bevist av greske matematikere, men Euklid var den første til å vise at disse resultatene kunne bli satt i sammenheng i et avansert deduktivt system.
I 1482 kom den første trykte utgaven - av Erhard Ratdolt (Venezia)
Kenton stasjon
Kenton stasjon er en jernbane- og undergrunnsstasjon i London. Den ligger på undergrunnsbanens Bakerloo-linje, og på jernbanenettets Watford DC-linje som trafikkeres som en del av London Overground.
Bettina Schmidt
Bettina Schmidt (gift: -Neumann; født 2. juni 1960 i Staßfurt, Salzlandkreis i Sachsen-Anhalt, død 28. april 2019) var en østtysk aker som deltok i de olympiske vinterleker 1984 i Sarajevo.
Schmidt vant en olympisk sølvmedalje i aking under Vinter-OL 1984 i Sarajevo. Hun kom på andreplass i ener for damer bak sin landsmann Steffi Martin.
Schmidt ble europamester i aking 1982 i Winterberg i ener for damer.
Nicolás Rosell
Nicolás Rosell (født 3. november 1314, død 28. mars 1362) var en av den katolske kirkes kardinaler.
Han ble kreert til kardinal 23. desember 1356 av pave Innocens VI.
Pierre de la Foret
Pierre de la Foret (født 1305, død 7. juni 1361) var en av Den katolske kirkes kardinaler. Han var erkebiskop av Rouen i Frankrike. Han tilhørte benediktinerne.
Han ble kreert til kardinal 23. desember 1356 av pave Innocens VI.
Rettskaffen blant nasjonene
Rettskaffen blant nasjonene (engelsk: Righteous Among the Nations) er en ærestildeling som er opprettet av den jødiske minneparken og minnelund; Yad Vashem. Ærebevisningen skal minnes de mellom fem og seks millionene jødene som ble myrdet før og under andre verdenskrig og dem som forsøkte å hjelpe dem.
Begrunnelse og omfang
Yad Vashems «Rettskaffen blant nasjonene» tilfaller mennesker som hjalp og reddet forfulgte jøders liv i krigsårene. Totalt var tittelen i 2017 tildelt til 26 513 personer, derav 67 nordmenn.
Etter en tildeling av «Rettskaffen blant nasjonene» får den hedrede en navneplate på sten, og et tre blir plantet i minneparken Yad Vashem.
Norske mottakere
Inntil 1. januar 2017 var 67 nordmenn innlemmet blant «Rettskafne blant nasjonene». I tillegg kommer den kollektive tildeling av tittelen til motstandsfolk som bidro til å redde jøder.
Ufullstendig liste over norske mottakere:
Joseph Edkins
Joseph Edkins (kinesisk navn: 艾约瑟; født 19. desember 1823 i Nailsworth i Gloucestershire i England, død 23. april 1905 i Shanghai i Kina) var en britisk protestantisk kinamisjonær som tilbragte 57 år i Kina, hvorav 30 i Beijing. Som sinolog spesialiserte han seg på kinesiske religioner. Han var også lingvist, oversetter og filolog. Han etterlot seg et rikt forfatterskap, og særlig betydning hadde hans forskning på kinesisk buddhisme. I sitt verk China's Place in Philology (1871) forsøker han å vise at Europas og Asias språk har felles opphav ved å sammenligne kinesiske og indoeuropeiske ord.
Liv og virke
I juli 1860 besøkte han lederne for Taipingopprøret i Suzhou. Han hadde hyppige kontakter med lederne for Taipingriket for å finne ut av hvor meget kristendom det egentlig var i den religiøse tro de hadde som rettesnor. Sent i mars 1861 tilbragte han elleve dager i taipingernes hovedstad Nanjing.
I 1873 reiste han alene til England via USA, og kom tilbake til Beijing i 1876. I 1880 sluttet han i London Missionary Society for å bli oversetter for Chinese Imperial Maritime Customs. Han ble enkemann på nytt i 1877 og giftet seg fire år etter med Johanna Schmidt. Han ble gitt i oppdrag av tollkontorets ledelse om å redigere og oversette en rekke vestlige vitenskapelige verker til kinesisk, og fruktene av dette arbeidet ble verket 16 innføringer i vestlig kunnskap (西學啟蒙十六種), publisert i 1898, som omfattet zoologi, botanikk, kjemi, geografi, fysiologi, logikk og andre emner. I 1903 ble han smittet av tyfus, men klarte seg.Han døde i Shanghai på påskedag i 1905.
Baku (mytologi)
Baku (drømmespisere) er ånder i kinesisk og japansk mytologi. Baku hjelper mennesker ved å spise marerittene deres, eller åndene som forårsaker dem. I Japan henger man ofte opp bilder av denne ånden på soveromsveggene, eller de skriver det kinesiske tegnet for baku (獏) på putetrekket.
Charged
Charged er et asiatisk mediehus som er eid av mediekonglomeratet Questex og har hovedkvarter i Hongkong. Charged fokuserer på handel og livsstil innen mobiltelefoniområdet, og retter seg mot ledere og investorer i mobilindustrien.
Charged publiserer nyheter og artikler via et trykt magasin, en webside, en nyhetsplattform for mobiltelefoner samt et ukentlig digitalt nyhetsbrev.
Charged utgir følgende publikasjoner:
Redaksjonene presenterer nyheter og intervjuer med særlig fokus på mobiltelefoner, tilbehør og medieinnhold (musikk, spill, mobil-TV, programvare og applikasjoner) samt bransjenyheter.
Amir Chamdin
Amir Chamdin (født 4. juni 1974) er vokalist i det svenske hiphop-bandet Infinite Mass, og regissør av musikkvideoer, reklamefilmer og en spillefilm. I 2004 fikk han en Grammis for årets musikkvideo for The Cardigans' video «You're The Storm». Han debuterte i 2006 som regissør av en spillefilm med filmen Om Gud Vill, der Nina Persson hadde hovedrollen.
Om Gud vill
Om Gud vill er en svensk dramafilm fra 2006. Filmen er regissert av Amir Chamdin og Erik Eger. Nina Persson debuterte som skuespiller med hovedrollen i denne filmen.
Handling
Det er sommeren 1975 og hetebølge i Stockholm. På dagtid arbeider Juan med å pakke frukt i markedsbodene i byen sammen med broren, som han også bor sammen med. På kveldene setter han i gang med sin andre jobb som vasker i en hurtigmatkjede. Hans kone kommer til Stockholm om syv dager og da må alt være perfekt. Mangelen på søvn og den enorme varmen gjør at ensomheten hans kommer mer til syne. Tidlig hver morgen er plassen hans ved busstoppet opptatt av en vakker kvinne, Juli. Etter noen tilfeldige møter blir det daglige møtet med Juli dagens høydepunkt, og det viktigste som skjer i Juans liv. Om Gud vil, kan fantasier bli virkelighet.
Pierre Itier
Pierre Itier (født i Château de Beaumont i Beaumont-du-Périgord, død 20. mai 1367 i Avignon) var en av Den katolske kirkes kardinaler. Han var biskop av Dax i Frankrike.
Han ble kreert til kardinal 17. september 1361 av pave Innocens VI.
Clarence Birdseye
Clarence Birdseye (født 9. desember 1886 i New York, død 7. oktober 1956 i New York) var en amerikansk oppfinner som regnes som grunnleggeren av den moderne metoden for frysing av mat.
I 1910 og 1911 fanget Birdseye flere hundre små pattedyr og isolerte flere tusen insekter for å drive forskning på dem. Konvensjonelle fryse-metoder på denne tiden ble oftest gjort ved høyere temperaturer, og dermed skjedde denne fryse-metoden mye saktere, noe som gir iskrystaller mer tid til å vokse og utvikle seg. Flere iskrystaller i maten resulterer i at maten får en bløt eller tørr konsistens ved oppvarming og tilberedning. I 1927 begynte Birdseye å utvide prosessen med en rask nedfrysing av forskjellige typer kjøtt, fjærkre, frukt og grønnsaker.
Han skal ha fått ideen med frysing etter å ha sett hvordan eskimoene frøs kjøtt ned i Grønlandsisen.
Fylkesvei 8116
Fylkesvei 8116 går mellom Skrøytneskrysset og Stenbakkrysset i Sør-Varanger kommune.
Frem til 2019 hadde veien betegnelsen fylkesvei 361 (Finnmark).
Peter Möller
Peter Möller (født 26. april 1793 på Røros, død 27. november 1869) var en norsk apoteker. Han er særlig kjent for å ha funnet opp en ny metode for utvinning av tran. Möllers tran er fortsatt i markedet.
I 1829 kjøpte han sammen med to andre interessenter Lilleborg Klædesfabrik ved Akerselva, som i 1833 la om driften til oljemølle og «Sæbesyderi». Som eneeier fra 1850 begynte han også med oppdrett av igler til medisinsk bruk og et spinneri for bomullstråd. Men på grunn av dårlig lønnsomhet solgte han Lilleborg i 1863 og gikk over til å produsere tran av torskelever.
Metoden, som kort fortalt bestod i å behandle torskelever med vanndamp, ble tatt i bruk på en rekke fabrikker, og ved Möllers død var det 70 trandamperier spredd på mange steder i landet. «For å ha fremmet en viktig næringsveg» ble han ridder av St. Olavs Orden i 1868.
Han er gravlagt på Vår Frelsers gravlund i Oslo.
Jean de Blandiac
Jean de Blandiac (død 6. juli 1379) var en av Den katolske kirkes kardinaler. Han var biskop av Nîmes i Frankrike.
Han ble kreert til kardinal 17. september 1361 av pave Innocens VI.
Ai Sugiyama
Ai Sugiyama (født 5. juli 1975 i Yokohama) er en japansk tidligere profesjonell kvinnelig tennisspiller.
Hadrians mur
Hadrians mur er en befestet voll bygget opp av stein og torv som ble bygd av romerne fra 122 i dagens Storbritannia. Den har navn etter keiser Hadrian, som beordret muren reist. Formålet var å sikre grensen mot nord ved å hindre pikterne og stammer som novantae, selgovae, votadini og dumnonii i streife på plyndringstokt inn på romersk område, og ved å holde selgovaene og brigantene fra hverandre, slik at de ikke skulle forene seg mot romerne. Den strekker seg fra kyst til kyst mellom Wallsend og Solway Firth.
Opprinnelig startet muren fra Pons Aelius (dvs. Newcastle upon Tyne), og rakk så langt vestover som Cilurnum (dvs. Chesters) før man besluttet seg for en utvidelse fra endestoppet ved Tyne-broen til et nytt fort ved Wallsend. Tidligste omtale av dette nyere navnet stammer fra 1085 og ble stavet Wallesende. I dag ligger det meste av denne delen av muren begravd under A187-veien. Muren er 76 romerske mil lang, tilsvarende 117 kilometer. Selv om muren ikke følger den moderne grensen mellom England og Skottland, brukes navnet også ofte om denne grensen.
Muren var Romerrikets nordgrense i Britannia gjennom det meste av den tiden de styrte området. Selv om muren hovedsakelig ble reist av legionærer, ble den bemannet av hjelpetropper i regimenter på enten 500 eller 1.000 mann, enten infanteri eller kavaleri eller begge deler. Det var også den sterkest befestede grensen i imperiet. I tillegg til at den fungerte som festningsverk, var det også kontroll av sivil trafikk gjennom portene, slik at det kunne kreves toll for varer. Det sies at keiser Hadrian selv besøkte denne muren bare en gang.
Deler av muren har blitt demontert, og steinen er brukt i senere byggverk. Men betydelige deler står igjen, og muren ble i 1987 gjort til et verdensarvsted av UNESCO. English Heritage beskriver muren som «det viktigste romerskbygde monument i Storbritannia». Deler av den eies av National Trust. Hver stein er hugget ut slik at én mann kan løfte den. I landskapet rundt finnes det lite stein, så de måtte graves opp av grunnen, og der det ikke finnes stein overhodet, ble muren supplert med torv. Siden ble mange hus nær muren bygget av stein hentet fra muren.
Estisk
Estisk er et østersjøfinsk språk som tales av ca. 900 000 estere i Estland, hvor det også er offisielt språk. Estisk er nest etter islandsk det minste språket som fungerer som hovedspråk i en selvstendig nasjonalstat. Estisk har flere dialekter, hvorav noen skiller seg mye fra standardspråket i Nord-Estland, bl.a. Võro-språket i Sør-Estland.
Estisk er ikke i slekt med russisk eller de baltiske språkene latvisk og litauisk, men er i nær slekt med finsk og det nå utdødde språket livisk. Estere og finner kan ikke uten videre forstå hverandre, men den som kan det ene språket, kan uten store vansker lære det andre.
Språket har et rikt bøyningssystem, med blant annet 14 kasus for nomen (substantiv, adjektiv og pronomen) og en rik verbmorfologi. Estisk har, i likhet med de skandinaviske språkene, tatt opp mange lånord fra lavtysk. Selv om basisordforrådet uten tvil er finsk-ugrisk, har estisk lånt svært mye fra indoeuropeiske språk, både når det gjelder ordstammer, «oversettingslån», idiomatiske uttrykk og til en viss grad syntaks. Som kasusspråk har estisk relativt fri ordstilling, men den vanligste ordstillingen i helsetninger er i likhet med norsk SVO.
Estisk blir skrevet med det latinske alfabetet med tillegg av vokalene ä, ö, ü og õ.
Andretti Bain
Andretti Bain (født 1. desember 1985 i Nassau) er en friidrettsutøver fra Bahamas som konkurrerer på 400 meter.
Bain deltok i OL 2008 i Beijing, der han ble nummer sju i sitt semifinaleheat på 400 meter, og dermed ikke kvalifiserte seg til finalen. Det ble derimot sølv på stafetten over 4 x 400 meter, etter det amerikanske laget. De andre deltakerne på Bahamas lag var Michael Mathieu, Andrae Williams og Chris Brown.
Andreas Tofte
Tofte gav Christiania by barnehjemmet Toftes gave, som lå omtrent der Munkedamsveien 35 ligger nå. Siden ble institusjonen flyttet til Helgøya i Mjøsa, som da var det eneste barnehjem i landet. Institusjonen eksisterer fortsatt, som et hjem for psykisk utviklingshemmede.
Hans datter var gift med forretningsmannen Thorvald Meyer.
Tofte er gravlagt på Vår Frelsers gravlund. Innskriften på gravstenen forteller at han ble født i 1796, men dette ser ut til å være feil, og 1794 kan være en datering.
Toftes gate i Oslo har fått navn etter Andreas Tofte.
Koordineringskomiteen av Sør-Asias maoistiske partier og organisasjoner
Komiteen blei stifta i 2001.
Disse er med i komiteen:
Fra Bangladesh
Fra India
Fra Sri Lanka
Fra Bhutan:
Ettersom disse partiene er best kjent under sine engelske navn står de oppgitt først her, med norsk oversettelse bak.
Se også:
Percy Fawcett
Percy Fawcett (født 18. august 1867 i Devon i England, død i 1925) var en britisk artillerioffiser, arkeolog, ingeniør og en oppdagelsesreisende i Sør-Amerika.
Fawcetts første ekspedisjon til Sør-Amerika var i 1906, da han var 39 år gammel. Han reiste til Brasil for å kartlegge jungelen på grensen til Bolivia. Fawcett gjorde syv ekspedisjoner til Sør-Amerika fra 1906 til 1924. Han ble i stor grad tatt godt tatt imot av lokalbefolkningen på grunn av hans mange gaver, hans tålmodighet og hans høflige oppførsel. Fawcett ble kalt tilbake til aktiv tjeneste i Storbritannia ved utbruddet av første verdenskrig. Under krigen kjempet han ved Flandern der han ledet en artilleribrigade, til tross for at han på dette tidspunktet nærmet seg femti år.
Alicia Silverstone
Alicia Silverstone (født 4. oktober 1976 i San Francisco i California) er en amerikansk skuespiller.
Biografi
Hun arbeidet tidlig som modell. Da hun var 16 år filmdebuterte hun i Crush. Silverstone ble allment kjent da hun var med i musikkvideoer av Aerosmith og gjennom sine roller i Hollywood-filmene Clueless og Batman & Robin.
Alicia Silverstone har vunnet flere priser for sine filmer, inkludert MTV Movie Awards, National Board of Review og Young Artist Awards. Hun har blitt nominert til Emmy Award og Golden Globe Award. I løpet av karrieren hadde Silverstone flere viktige roller i filmer, inkludert The Opposit of Sex og en rolle i Skrik 3, samt Bewitched, Little Women og Heartbreakers. I 1994 avslo Silverstone rollen som Valerie Malone i den populære TV-serien Beverly Hills, 90210, og Tiffani Thiessen fikk rollen i stedet.
Silverstone fikk en ledende rolle i filmen The Crush (1993), der hun spilte en tenåringsjente som prøver å ødelegge en eldre mann etter at han avslo flørtingen hennes. For denne rollen vant hun to priser under MTV Movie Awards i 1994. I 1996 hadde Silverstone hovedrollen i den erotiske thrilleren The Babysitter, som var en filmatisering av en roman skrevet av Dean Koontz. Silverstone spilte Batgirl i filmen Batman & Robin; hun fikk ikke gode kritikker for den rolleprestasjonen, og ble tildelt en Razzie Award som verste skuespillerinne. Hun vant også en Blimp Award under utdelingen av T-Choice Awards for rollen som Batgirl.
I kåringen «40 Hottest Hotties» på 1990-tallet ble hun rangert som nummer fem. I 2002 gjorde Silverstone sin Broadway-debut sammen med Kathleen Turner og Jason Biggs i The Graduate, som var en sceneversjon av filmen med samme navn. Etter å ha vært borte fra rampelyset i noen år dukket Silverstone opp i TV-serien Miss Match i 2003, men serien ble kansellert etter 11 episoder. Silverstone er kjent for som miljøaktivist og dyrevernsaktivst. Hun ble veganer i 1998 etter å ha deltatt på et møte om dyrs rettigheter. I 2004 ble Silverstone kåret til «Sexiest Female Vegetarian» av dyrevernsorganisasjonen PETA.
Silverstone giftet seg med sin mangeårige kjæreste, rockemusikeren og basketballtreneren Christopher Jarecki, i en seremoni ved Lake Tahoe den 11. juni 2005. I 2009 ga Silverstone ut boken The Kind Diet, en guide til riktig kosthold og ernæring for veganere som toppet The New York Times' bestselger-liste. Den 14. januar 2011 kunngjorde Silverstone og Jarecki at de ventet sitt første barn sammen. Den 5. mai 2011 fødte Silverstone en gutt som fikk navnet Bear Blu Jarecki. Paret skilte seg i november 2018.
I 2014 ga hun ut boken The Kind Mama. Der gjorde hun utfall mot det statlige vaksinasjonsprogrammet og hevdet at fokus på amming og kosthold er viktigere.
Androin de la Roche
Androin de la Roche (død 29. oktober 1369) var en av den katolske kirkes kardinaler. Han var abbed i benediktinerklosteret Cluny i Frankrike.
Han ble kreert til kardinal 17. september 1361 av pave Innocens VI.
Brumunda
Brumunda er en elv i Ringsaker kommune i Innlandet. Den renner fra Brumundsjøen til Mjøsa ved Brumunddal, og er 32,2 kilometer lang (38,3 km medregnet Brumundsjøens tilløp).
Brumundas øverste kilder er Hestbekken og andre små bekker på vestsiden av Brumundkampen i Vang. Bekkene samles Brumundsjøen på grensen til Ringsaker og renner derfra i vestlig retning nordenfor Høljemyra til sør for Bersbuseter. Her løper den sammen med Ljøsåa, og bøyer deretter mot sør og videre mellom temmelig steile bakker til sør for Maridal. Her møter den sideelva Lera og renner deretter mot sørvest og faller ut i Furnesfjorden ved Brumunddal. Elven har nokså stridt løp, men kan på de fleste steder vades. I elvens nedre del ble det dannet tallrike fall, som ble anvendt til drivkraft for industrielle anlegg. Den ble også benyttet til fløtning.
Brumunda danner grensen mellom Furnes og Veldre, og var i middelalderen grensen mellom Søndre og Nordre Hedemarken. Den danner dessuten dialektgrensen mellom den nordlige og sørlige varianten av hedmarksk. Nord for elven finnes diftongene ei og øy, mens man sør for den sier e og ø. Videre er dette en av de viktigste gyteelvene for ørret i Mjøsa. Fisk opp til rundt 5 kg. Fisketid 1. mai til 31. august.
Elling Holst
Elling Bolt Holst (født 19. juli 1849 i Drammen, død 2. september 1915 i Bærum) var en norsk matematiker og barnebokforfatter.
Matematiker
Han var elev av Sophus Lie og fikk sin cand.real. 1874. Derpå var han ved Meteorologisk institutt 1874-76, før han i 1876 ble stipendiat ved Det Kongelige Frederiks Universitet og studerte litt geometri under Felix Klein med støtte fra trelastmagnaten Peder Jacob Borch i Drammen. Fra 1876 var han lærer ved Aars og Voss' skole. Etter studier i Paris og England 1879-80, mottok han dr. philos i 1882 for avhandlingen Et par syntetiske methoder, især til brug ved studiet af metriske egenskaber. Holst overtok forelesningene i geometri etter at Sophus Lie meldte overgang til Leipzig i 1886. Så ble han i 1891 overlærer ved Kristiania tekniske skole og dosent i matematikk ved Universitetet i Kristiania 1894-1912, med ansvar for opplæring av skolelærerne i matematikk. Han skrev flere lærebøker i matematikk og var i 1886 den som startet Matematisk Seminar, en forløper til Norsk matematisk forening som ble stiftet 1918.
Lærer og forfatter
Holst var kjent som en dyktig lærer og en god miljøskaper, han skrev også biografier, blant andre om Niels Henrik Abel. Dessuten utga han en rekke barnebøker, alene og sammen med andre, og i 1898 ga han og illustratøren Eivind Nielsen ut Norsk Dukketeater : Med tekst: Store Bukken Bruse. Dette var et sett som kom i en eske, og som barn kunne bruke til selv å spille dukketeater med. Året før hadde Nielsen og Holst gitt ut boken Barneminder og andre smaastubber for barn : med mange billeder, der Holst forklarte leserne hvordan de kunne innrede en kasse til sitt eget dukketeater, gjerne med kulisser klippet ut fra utklippsark utgitt av den tyske leketøysprodusenten Gustav Cohn i byen Neu Ruppin i Mecklenburg. I kapittelet Hvordan en lager et dukketeater forteller Holst at slike utklippsark fra den samme produsenten benyttet han selv da han var barn, og at han nå har laget dukketeater med kulisser og dukker fra tilsvarende ark for sin lille sønn.
Familie
Gjennom sitt ekteskap med Inger Skavlan (1852–99) var han svoger til Olaf Skavlan og Sigvald Skavlan. Etter hennes død giftet han seg med Marie Michelet (1872–1960) og ble svoger til Simon Michelet.
Pokémon FireRed og LeafGreen
miniatyr|Logoen til LeafGreen-versjonen for [[Game Boy Advance]] Pokémon FireRed og LeafGreen er Game Boy Advance-gjenskapningene av de første Pokémon-spillene til Game Boy, Pokémon Red og Blue.
Handling
Handlingen foregår i Kanto-regionen og man kan fange alle pokémon fra første generasjon og noen fra andre og tredje generasjon. Etter syvende gym kommer Bill og tar deg med til Sevii Islands, altså One, Two og Three Island. Etter å ha rundet hele Pokémon-ligaen kommer man til Four, Five, Six og Seven Island. Man kan også skaffe seg Mystic Ticket og Aurora Ticket for å komme seg til Navel Rock og Birth Island. På Navel Rock finner man Ho-Oh og Lugia. På Birth Island, finner Deoxys etter man å ha løst en kode fra et Nintendo Event. Hvis man bruker en emulator, kan man bruke GameShark-koder for å få tak i Mystic og Aurora Ticket. Man får i oppdrag å finne rubinen og safiren, som hver ligger på en av øyene. Når man har gjort det, kan man bytte mellom spillene Pokémon Ruby og Sapphire. Etter å ha slått Pokémon-ligaen vil man komme til Battle Tower.